Juris Hmeļņickis

Juris Hmeļņickis (dzimis ) ir Latvijas ķīmiķis, uzņēmumu vadītājs. Viņš no 2020. līdz 2025. gadam bija uzņēmuma AS "Grindeks" valdes priekšsēdētājs. Hmeļņickis no 2014. līdz 2020. gadam un 2024. līdz 2025. gadam bija AS “Grindeks” grupas uzņēmuma AS "Kalceks" valdes priekšsēdētājs.

 Izglītība 
Juris Hmeļņickis dzimis 1980. gada 12. aprīlī Ogrē. Par ķīmiju interesējās jau skolas gados.Mūžu dzīvo, mūžu mācies!Pacietība un pedantisms – ķīmiķu 'pamatkomponente' 1998. gadā Hmeļņickis iestājās Latvijas Universitātes Ķīmijas fakultātē un 2002. gadā ieguva bakalaura grādu ar specializāciju ķīmijā. Uzreiz pēc tam sekoja studijas Latvijas Universitātes Ķīmijas fakultātes maģistrantūrā, un 2004. gadā tika iegūts maģistra grāds ar specializāciju analītiskajā ķīmijā. Paralēli no 2003. līdz 2005. gadam Juris Hmeļņickis Rīgas Tehniskajā universitātē ieguva maģistra grādu kvalitātes vadībā.

2005. gadā Juris Hmeļņickis uzsāka studijas Latvijas Universitātes Ķīmijas fakultātes doktorantūrā, kur 2010. gadā ieguva Dr. Chem. jeb doktora grādu ķīmijā. No 2009. līdz 2010. gadam sekoja studijas Rīgas Stradiņa universitātes Medicīnas fakultātē.

Lai pilnveidotu zināšanas par uzņēmējdarbību, no 2014.-2017. gadam Juris Hmeļņickis ieguva maģistra grādu Latvijas Universitātes Ekonomikas un sabiedrības vadības programmā, bet 2016. gadā Juris Hmeļņickis apguva Zviedrijas institūta vadības programmu līderības un ilgtspējīgas uzņēmējdarbības jomā.

 Karjera 
2000. gadā Hmeļņickis profesionālās gaitas uzsāka AS "Grindeks" kā ķīmijas analītiķis, bet 2003. gadā kļuva par “Grindeks” hromatogrāfijas laboratorijas vadītāju līdz 2009. gadam, kad tika iecelts par Kvalitātes departamenta direktora vietnieku. 2010. gadā Hmeļņickis kļuva par Kvalitātes departamenta direktoru. Vienlaikus no 2011. līdz 2015. gadam Hmeļņickis pildīja padomes locekļa pienākumus farmācijas uzņēmumā Pharmstandard Ufa-Vita, Ufā, Krievijā.

2018. gadā Hmeļņickis tika iecelts par AS “Grindeks” valdes locekli. 2020. gadā Juris Hmeļņickis kļuva par AS “Grindeks” valdes priekšsēdētāju.

Vienlaikus aktīvai profesionālajai darbībai AS “Grindeks” Hmeļņickis ieņēma vadošus amatus arī uzņēmuma meitas uzņēmumā AS “Kalceks”. No 2012. līdz 2013. gadam viņš bija "Kalceks" valdes loceklis, bet 2014. gada janvārī tika iecelts par "Kalceks" valdes priekšsēdētāju.
2020. gada februārī Juris Hmeļņickis kļuva par AS “Grindeks” valdes priekšsēdētāju, atstājot "Kalceks" valdes priekšsēdētāja amatu.
2024. gada 22. novembrī viņš vienlaikus sāka pildīt arī "Kalceks" valdes priekšsēdētāja amatu.
2025. gada 12. augustā Hmeļņicki AS "Grindeks" valdes priekšsēdētāja amatā nomainīja Jānis Romanovskis, vienlaikus Hmeļņickis atstāja arī AS "Kalceks" valdes priekšsēdētāja amatu.

 Sabiedriskā dzīve 
No 2010. gada Hmeļņickis ir “Qualified Person Association” asociācijas biedrs.

 Akadēmiskās publikācijas 
 Method development for the determination of 1,1-dimethylhydrazine by the HPLC-MS/MS technique. European Journal of Mass Spectrometry, February 2018
 (Book) Hydrophilic Interaction Liquid Chromatography (HILIC) and Advanced Applications. Perry G.Wang and Weixuan He; Chapter 14 „Retention behavior of Hydrazine Derivatives in HILIC mode”. CRC Press; Taylor & Francis Group, Print ISBN 978-1-4398-0753-8, February 2011
 Application of hydrophilic interaction chromatography for simultaneous separation of six impurities of mildronate substance. Journal of Pharmaceutical and Biomedical Analysis, April 2008
 Application of ion-pair chromatography for simultaneous separation of six impurities of mildronate substance. Journal of Latvian Chemistry, October 2008
 Effect of ammonium formate concentration in mobile phase on retention of Mildronate and related substances on polar stationary phases in hydrophilic interaction chromatography. Journal of Latvian Chemistry, April 2009
 The effect of column temperature on retention of Mildronate and related substances on polar stationary phases in hydrophilic interaction chromatography. Journal of Latvian Chemistry, June 2009
 (Poster) Application of ion-pair chromatography for simultaneous separation of six impurities of mildronate substance.27th International Symposium on Chromotography. Munster, Germany, September 2008
 (Poster) Development of an LC/MS/MS procedure for determination of impurity content in mildronate using hydrophilic interaction chromatography. 25th Symposium on Liquid Chromatography/ Mass spectrometry. Montreux, Switzerland, November 2008

 Atsauces 

Kategorija:1980. gadā dzimušie
Kategorija:Latvijas ķīmiķi
Kategorija:Ogrē dzimušie